ভালপারাইসো
ভালপারাইসো চিলির একটি গুরুত্বপূর্ণ শহর ও বন্দর। রাজধানী সান্তিয়াগো থেকে শহরটি ৬৯.৫ মাইল (১১১.৮ কিমি) দূরে অবস্থিত এবং দেশের উত্তরপশ্চিমাঞ্চলে অবস্থিত সবচেয়ে গুরুত্বপূর্ণ বন্দর। শহরটি ভালপারাইসো প্রদেশ এবং ভালপারাইসো অঞ্চলের রাজধানী ও মূল কেন্দ্রবিন্দু। সান্তিয়াগো চিলির আনুষ্ঠানিক রাজধানী হলেও, চিলির জাতীয় কংগ্রেস ১৯৯০ সাল থেকে ভালপারাইসোতে অনুষ্ঠিত হচ্ছে।
লা পাজ
চোকুইয়াপু নদীর উপত্যকায় অবস্থিত এই শহর চারপাশের মূল আলতিপ্লানো উচ্চভূমির থেকে প্রায় ১৪০০ ফুট বা ৪১০ মিটার নিচে অবস্থিত বেসিনে স্থাপিত। রেলপথ ও সড়কপথে এই শহর চিলি ও পেরুর বিভিন্ন সমুদ্রবন্দরগুলির সাথে যুক্ত। শহরের বিমানবন্দরটি অনেক উঁচুতে আলতিপ্লানো উচ্চভূমির উপরে ১৩,৩২৫ ফুট বা ৪০৬১ মিটার উচ্চতায় অবস্থিত ও বিশ্বের সর্বোচ্চ আন্তর্জাতিক বিমানবন্দর।